তারেক মাসুদ
তার পরিচালিত প্রথম স্বল্পদৈর্ঘ্য চলচ্চিত্র "সোনার বেড়ি" (১৯৮৫) এবং সর্বশেষ পূর্ণদৈর্ঘ্য চলচ্চিত্র "রানওয়ে" মুক্তি পায় ২০১০ সালে। চলচ্চিত্রে তার অবদানের জন্য ২০১২ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। ২০১৩ সালে নিউ ইয়র্ক বিশ্ববিদ্যালয়ের এশিয়ান/প্যাসিফিক/আমেরিকান ইন্সটিটিউট এবং দক্ষিণ এশিয়া সলিডারিটি ইনিশিয়েটিভ তার চলচ্চিত্রের প্রথম উত্তর আমেরিকান 'ফিরে দেখা' অনুষ্ঠানের আয়োজন করে।
নবাব সিরাজউদ্দৌল্লা (চলচ্চিত্র)
নবাব সিরাজউদ্দৌল্লা হল ১৯৬৭ সালে মুক্তিপ্রাপ্ত বাংলাদেশী ঐতিহাসিক নাট্যধর্মী চলচ্চিত্র। এটি বাংলাদেশের পটভূমিতে নির্মিত প্রথম ঐতিহাসিক গল্পের চলচ্চিত্র। চলচ্চিত্রটি পরিচালনা করেন বাংলাদেশের বিখ্যাত চলচ্চিত্রকার, কাহিনীকার ও সঙ্গীত পরিচালক খান আতাউর রহমান। ছবিটিতে "নবাব সিরাজউদ্দৌল্লা" চরিত্রে অভিনয় করেছেন আনোয়ার হোসেন। এছাড়া অন্যান্য ভূমিকায় অভিনয় করেন আনোয়ারা, আতিয়া চৌধুরী, এবং খান আতাউর রহমান।